Utazási szerződés és Előzetes tájékoztató

(Érvényes: 2023. október 31-től)

**Utazási Iroda**

* Red Sea Boats Holidays Kft.
* 1092 Budapest, Erkel u. 9., fsz. 1
* Tel.: +36 70 904 9975
* E-mail: info@redseaboats.hu
* MKEH eng. szám: U001109
* Adószám: 13047010-2-43, cégjegyzékszám: 01-09-716139
* A Red Sea Boats Holidays Kft.-t nyilvántartó bíróság a Fővárosi Bíróság mint Cégbíróság (1051 Budapest, Nádor utca 28; tel.: +36 1 354 4800; fax: +36 1 311 1216; E-mail cím: fovaros@iroda.e-cegjegyzek.hu)
* Budapest Főváros Kormányhivatala Kereskedelmi, Haditechnikai, Exportellenőrzési és Nemesfémhitelesítési Főosztály Idegenforgalmi és Közraktározás-felügyeleti Osztály (BFKH), mint engedélyező, nyilvántartást vezető, a szolgáltatás felügyeletét ellátó hatóságnak az elérhetősége: 1124 Budapest, Németvölgyi út 37-39. Postacím: 1534 Budapest BKKP, Pf: 919.)

**Utas(ok)**

|  |  |  |  |
| --- | --- | --- | --- |
| **Név** | **Cím** | **Telefonszám** | **E-mail cím** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Az utazási szerződésre vonatkozó egyéb jogszabályok**

1. A szolgáltatási tevékenység megkezdésének és folytatásának általános szabályairól szóló 2009. évi LXXVI. törvényben, és az utazási szolgáltatásokra vonatkozó szerződésekről, különösen az utazási csomagra és az utazási szolgáltatás együttesre vonatkozó szerződésekről szóló 472/2017 (XII.28.) Korm. rendeletben foglaltaknak megfelelően a Red Sea Boats Holidays Kft. az alábbiakban teszi közzé általános utazási feltételeit. Az alábbi tájékoztató, valamint a programfüzetben közölt információk (weboldal, hirdetés, szórólap) az utazási szerződés részét képezik. Az utazási szerződésre a programfüzetben, weboldalon, az utazásra jogosító okmányokban, a részvételi díj megfizetését igazoló számlában, valamint a jelen szerződésben nem szabályozott kérdésekben az utazásszervező és -közvetítő tevékenységről szóló 213/1996 (XII.23.), Korm. rendeletben és a hatályos Ptk.-ban foglaltakat kell alkalmazni.
2. Jelen ÁSZF elsősorban a Red Sea Boats Holidays Kft. által szervezett utazási csomagokra terjed ki, de alkalmazandók (eltérő megállapodás hiányában) abban az esetben is, ha a szerződés tárgyát kizárólag szállásszolgáltatás, vagy utazási csomagnak nem minősülő egyéb szolgáltatás képezi. Az ilyen egy elemű szolgáltatásokra a vagyoni biztosíték nem nyújt fedezetet.
3. Amennyiben a Red Sea Boats Holidays Kft. nem saját hatáskörben, hanem más utazásszervező megbízásából utazásközvetítőként jár el, akkor az utazási szerződésre nem jelen általános szerződési feltételek, hanem az adott utazásszervező szerződési feltételei alkalmazandók.
4. Amennyiben a Red Sea Boats Holidays Kft. valamely szolgáltató megbízásából eljárva közlekedési eszköz igénybevételére jogosító részvételi jegyet (pl. kompjegy, vonatjegy, hajójegy, buszjegy, repülőjegy) vagy egyéb egyedi szolgáltatást értékesít, akkor arra nem a jelen ÁSZF, hanem a szolgáltató irányadó szerződési feltételei érvényesek.

**I. Utazási szerződés létrejötte**

1. Az utazási szerződés létrejön, amikor az utazást a megrendelő (Utazó) megrendelte, a díj előlegét befizette, jelentkezését az Red Sea Boats Holidays Kft. elfogadta, nyilvántartásba vette és visszaigazolta.  Ha az előleg megfizetése nem a foglalással egy időben történik, a Red Sea Boats Holidays Kft. - az Utazó kérésére - a kiválasztott úton való részvétel lehetőségét fenntartja, az előleg megfizetésének közösen kijelölt időpontjáig.

Eddig az időpontig tartja fent az úton való részvételt az utazásszervező iroda. A befizetési határidő lejárta után jogában áll a szervező irodának értékesíteni a ki nem fizetett helyeket.

2. Az utazási iroda szerződéses partnerének, azaz a megrendelőnek - kétség esetén - a foglalást intéző személy tekintendő, akkor is, ha név szerint más Utazók számára intézte a foglalást. Az utazási szerződés az utazásszervező és a szerződést aláíró személy(ek) között jön létre. Amennyiben az Utazót harmadik személy, mint megbízott képviseli, az utazásszervező nem köteles vizsgálni a megrendelő (szerződést aláíró) képviseleti jogosultságát. Ebben az esetben a szerződéssel járó kötelezettségek a szerződést aláíró harmadik személyt terhelik, a szerződéssel járó jogok a szerződésben megnevezett Utazót illetik. Amennyiben a megbízó a megbízási jogviszony létrejöttét jogszabály által meghatározott magánokirattal igazolja, úgy a megbízottként eljáró személyt illetik (terhelik) a szerződéssel járó jogok és kötelezettségek. Ebben az esetben a megbízott köteles átadni az Utazónak minden, az utazással kapcsolatosan részére átadott, megküldött iratot, értesítést, információt. A jogosulatlan képviseletből vagy irat, információ át nem adásából felmerülő (Utazót, utazásszervezőt érintő) kárért a megbízottként eljáró személy teljes felelősséggel tartozik.

3. Az utazás dátumát, időtartamát, az egyes részszolgáltatások meghatározását valamint minőségét tartalmazza és az utazási szerződés részét képezik a Red Sea Boats Holidays Kft. katalógusában, weboldalán és az utazási szerződésben és az utazásra jogosító voucherekben, okmányokban rögzített információk, az itt rögzített Általános Szerződési Feltételek, és a weboldalon található Fontos Tudnivalók, függetlenül a szerződés megkötésének módjától.

4. Opciós foglalás: A Red Sea Boats Holidays Kft. fenntartja a jogot, hogy helyhiány, vagy egyéb más ok miatt, illetve nem saját szervezésű utazások esetén, lekérésre történő foglalások esetén, az utazási megrendelést csak feltételesen, azaz opciósan fogadja el. Ebben az esetben az utazási szerződés csak akkor válik hatályossá, ha az Utazót jelentkezésének feltétel nélküli elfogadásáról a Red Sea Boats Holidays Kft. írásban értesíti. Ennek hiányában az Utazó megrendelését törölheti, a befizetett előleget részére a Red Sea Boats Holidays Kft. visszatéríti.

5. E-mailen történő megrendelés esetén az Utazó megrendelése elküldésével elfogadta az utazásszervező utazási feltételeit. Ebben az esetben az utazási szerződés akkor jön létre, ha az utazásszervező a megrendelést írásban visszaigazolta. E-mailen történt megrendelés esetén szerződéskötésnek minősül az is, ha az Utazó a visszaigazolásunk alapján az esedékes díjat befizette, és ezzel szerződéskötésre utaló magatartást végzett, de a kiküldött utazási szerződést aláírva nem juttatta vissza az utazásszervezőnek.

6. Az utazásszervező az utazási szolgáltatásról számlát állít ki. Az ÁFA-törvény előírásai szerint 2010. január 01-től nem csak természetes személy lehet Utazó mint az utazásszervezői szolgáltatás megrendelője. Nem természetes személy esetében azonban nyilatkoznia kell arról, hogy nem adóalanyként vagy nem adóalanyi minőségében, illetve egyéb esetekben saját nevére és javára veszi igénybe, nem értékesíti tovább, vagyis végfelhasználóként rendelte meg a szolgáltatást. Amennyiben az utazást megrendelő (pl. céges utazás vagy harmadik személy) nem nyilatkozik hitelt érdemlően (cégkivonat, aláírási címpéldány, meghatalmazott esetében hiteles meghatalmazás becsatolásával) a fentiekről, úgy az utazási szolgáltatás díjára az ÁFA Tv. előírásai alapján + 27% ÁFA kerül felszámolásra, melyet az arra jogosultak visszaigényelhetnek.

**II. Az Utazó jogai és kötelezettségei**

1. Az Utazó kötelessége az utazás ellenértékének megfelelő összeg kifizetése a Red Sea Boats Holidays Kft. útmutatásai alapján.

2. Az Utazó köteles az indulás dátumát, helyét, óráját, valamint a kint tartózkodás leforgása alatt az idegenvezetővel vagy az utazási iroda helyi képviselőjével való találkozás idejét tiszteletben tartani. Ugyanez érvényes a visszaindulásra is (várakozási idő az Utazóra max. 15 perc, majd jegyzőkönyv felvételt követően elindul a szolgáltatás). Ellenkező esetben a találkozás időpontjának nem betartásából eredő összes költséget kizárólag az Utazó viseli.

3. Az Utazó és a Red Sea Boats Holidays Kft. a szerződés teljesítése során kötelesek együttműködni. Ennek keretében a felek, kötelesek elérhetőségeikről, azok megváltozásáról - különös tekintettel az Utazó telefonos és E-mail elérhetőségére - egymást értesíteni, melynek elmaradása esetén a következményeket a mulasztó félnek kell viselnie.

4. Ha az utazás ideje alatt az Utazó saját elhatározásából lemond a kifizetett szolgáltatásokról, vagy bizonyos szolgáltatásokat érdekkörében felmerült okból nem vesz igénybe, nem kérhet ezekért kártérítést, ezek ellenértékére sem tarthat igényt.

5. Az Utazó köteles az utazásra vonatkozó mindenkori (útlevél, vám, vízum, stb.) jogszabályokat betartani. Ennek elmulasztása esetén keletkezett károk és többletköltségek az Utazót terhelik. Amennyiben az Utazó a jogszabályok megsértése miatt az utazásban nem vehet részt, az utazásszervező jogosult az Utazóval szemben a teljes részvételi díjat érvényesíteni. Az utóbbiak vonatkoznak arra az esetre is, ha az Utazó a megadott indulási időpontnak megfelelően nem jelenik meg a társasutazás indulásakor. Várakozási idő az Utazóra max. 15 perc, majd jegyzőkönyv felvételt követően a szolgáltatás elindul.

6. Az utazás során az Utazó által harmadik személynek okozott kárért az Utazó felel.

7. Az Utazó köteles úti okmánya érvényességéről gondoskodni. E miatt meghiúsult utazásért az utazásszervező irodát nem terheli semmilyen fizetési kötelezettség.

**III. Poggyász**

A repülő/busz utazóterébe felhozott kézitáska őrzéséről az Utazó maga gondoskodik. Az utazás időtartama alatt a repülő/busz csomagtérben elhelyezett csomagokért csak a saját hibából eredő csomagvesztésért és megrongálódásért felelős az utaztató. A közlekedési eszközökön, szálláshelyeken, programok helyszínein elhagyott és fenthagyott, otthagyott tárgyakért a Red Sea Boats Holidays Kft. felelősséget nem vállal. Kisállatok, háziállatok, romlandó áruk, valamint az emberi életet és környezetet veszélyeztető anyagok, hatósági előírásba ütköző áruk szállítása tilos. Dohányzás az autóbuszon/repülőn és a hajók erre kijelölt részein kívüli egyéb helyeken tilos. Kizárható az utazásból az a személy, aki veszélyezteti Utazótársait, a közlekedés biztonságát (fertőző beteg, alkoholos, kábítószeres befolyásoltság, botrányos vagy másokat veszélyeztető viselkedés).

**IV. Az utazási Iroda jogai és kötelezettségei**

1. Amennyiben az utazás vis major okok miatt (mint például: természeti csapások, sztrájkok, háborúk, politikai változások, a közúti, vasúti, ideiglenes lezárása esetén) elmarad, vagy módosításra kerül sor, az utazási iroda kártalanítási felelősséggel nem tartozik.

2. A Red Sea Boats Holidays Kft. legkésőbb az utazás megkezdése előtt 20 nappal írásban tett nyilatkozattal - a befizetett összeg visszafizetése mellett - elállhat az utazási szerződéstől, ha az utazáshoz szükséges, előzetesen meghirdetett legkisebb létszámot nem éri el a jelentkezők száma. Ebben az esetben:

a) Az Utazó az eredetivel azonos értékű helyettesítő szolgáltatásra tarthat igényt, ha ennek nyújtására az utazási irodának lehetősége van. Ha a szolgáltatás az eredetinél alacsonyabb értékű, az utazásszervező a különbözetet az Utazó részére megtéríti.

b) Az Utazó kérheti a teljes befizetett díj visszafizetését.

3. A Red Sea Boats Holidays Kft. fenntartja magának a jogot arra, hogy a tájékoztatóban foglaltaktól kivételesen és indokolt esetben eltérjen.

4. A Red Sea Boats Holidays Kft. az utazás megkezdése előtt megmaradt helyeit esetenként kedvezményes áron értékesíti. Az értékesítés folyamán, időközben meghirdetett kedvezmények a korábban jelentkezett és felvett Utazók részére nem biztosíthatók. Az akciós árakon jelentkezett Utazók tudomásul veszik, hogy esetenként a meghirdetettnél alacsonyabb színvonalú szolgáltatásban részesülnek, mint a teljes részvételi díjat fizetett Utazók. Ilyen estben utólagos reklamációra nincs lehetőség.

5. Utazásközvetítői szerződés alapján a Red Sea Boats Holidays Kft. az Utazó megbízásából más utazási iroda, szolgáltató árualapját, szolgáltatásait is lekötheti, megrendelheti. Ebben az esetben az utazást, szolgáltatást szervező iroda utazási feltételei érvényesek. Ilyen esetben a Red Sea Boats Holidays Kft. a szolgáltatást teljesítő magatartásáért csak akkor felel, ha az Utazó felé történő megfelelő tájékoztatás átadásában mulasztás terheli.

**V. Speciális szabályozások**

1. Autóbuszos utazás

A Red Sea Boats Holidays Kft.-vel szerződött partnerek biztosítanak autóbuszokat az utazások időtartamára (jellemzően, de nem kizárólag repülőtér/hotel-kikötő/hotel-repülőtér/hotel útvonalakon). Fel- és leszállásra csak az előre megtervezett helyeken van lehetőség. A nagy távolságok és az előre nem látható, váratlan események miatt a járatok megtervezett menetideje, esetleg útvonala megváltozhat. Az ebből eredő késésekért a Red Sea Boats Holidays Kft.-t felelősség nem terheli. A Red Sea Boats Holidays Kft. kötelessége - a lehetőségek figyelembevétele mellett - intézkedni a hiba, akadály elhárításáról. Célszerűségi megfontolásból az iroda az útvonal megváltoztatásának jogát fenntartja. Kis létszámú utaknál mikrobuszt, nagyobb létszámú utaknál emeletes buszt is indíthat az iroda.

2. Egyedi szálláshely foglalás

Egyedi külföldi szállásfoglalás esetén a partneriroda fizetési, módosítási, lemondási feltételei az irányadók. A Red Sea Boats Holidays Kft. a feltételekről minden esetben tájékoztatja az Utazót jelentkezéskor.

3. Hajós utazások és búvártúrák

Hajós utazások és búvártúrák megszervezése az időjárási viszonyoktól függhet. A Red Sea Boats Holidays Kft. fenntartja a jogot arra, hogy rossz időjárási körülmények miatt a hajókirándulások időpontját módosítsa, vagy ha a megszervezés lehetetlenné válik, lemondja.

A hajó eltérhet a tervezett útitervtől, kikötőtől, útvonaltól, vagy törölhet tervezett túra indulást, és nem terheli semmi féle visszatérítési és/vagy kártérítési felelősség ezekben az esetekben, beleértve, de nem kizárólag:

a. A túra megkezdése előtt, ha úgy találja, hogy az időjárási viszonyok túl veszélyesek vagy

kedvezőtlenek az induláshoz közel, vagy induláskor;

b. A túra közben, ha a kapitány úgy érzi, hogy az utasok, a személyzet/legénység, és/vagy a hajó biztonsága veszélyben forog;

c. Mechanikai problémák esetén, vagy ha a hajó alkalmatlanná válik, megsérül, zátonyra fut, vagy elsüllyed;

d. Egészségügyi vészhelyzetek miatt a hajón;

e. Hatósági és/vagy rendelkezési szervek utasítására;

f. Bármilyen vis major eset/körülmény esetén;

g. Bármi más okból, ami ellehetetleníti a túra teljesítését.

Nem megfelelő időjárás esetén a Red Sea Boats Holidays Kft. a szolgáltatás természeti környezetének rendkívüli okból történő megváltozásából illetve az esetlegesen nem megfelelő időjárási körülményekből eredő kellemetlenségekért vagy károkért felelősséget nem vállal.

A búvártúrán való részvétel kötelező feltétele az érvényes búvárigazolvány, érvényes Nitrox búvárigazolvány a Nitrox-szal merülőknek, valamint érvényes és megfelelő utas- és búvárbiztosítás dekompressziós kamra kezelés fedezettel. Nem búvár utasoknak szintén kötelezően rendelkezniük kell megfelelő és érvényes utasbiztosítással. A búvárigazolványokat és a biztosítási dokumentumokat a merülésvezetőknek kell bemutatni a hajón.

Bizonyos mélységek és búvárkodási formák (pl. roncsmerülés, mélymerülés, áramlatos merülés, stb.) korlátozottak lehetnek nem megfelelő képesítéssel és/vagy tapasztalattal rendelkező búvárok számára. Minden búvár kizárólag a búvárigazolványa és képesítése által előírt körülmények között merülhet. Bizonyos merülési helyek kihívást jelenthetnek, ahol AOWD képesítés és minimum 40 nyíltvizi merülés megléte szükséges.

Minden merülés előtt “briefing” (tájékoztatás/útmutató) hangzik el, amit kötelező meghallagtni. A kapitánynak és a merülésvezetőknek jogában áll korlátozni/visszavonni bárki merülési jogait az adott napon vagy túrán, ha az illető:

* Alkohol és/vagy más bódítószer hatása alatt áll, vagy;
* Veszélyesen és/vagy oly módon búvárkodik/viselkedik, ami veszélyeztetheti a saját és/vagy mások biztonságát, jólétét, az élővilágot, vagy a hajót.

Ezekben az esetekben a bérbeadót nem terheli semmi féle visszatérítési és/vagy kártérítési kötelezettség.

1. Last-minute akciók

A Red Sea Boats Holidays Kft. az utazás megkezdése előtt megmaradt helyeit esetenként kedvezményes áron értékesíti. Ebben az esetben a korábban teljes vagy magasabb árat fizető Utazóknak semmiféle visszatérítés nem jár. Az értékesítés folyamán, időközben meghirdetett kedvezmények a korábban jelentkezett és szerződött Utazók részére nem biztosíthatók.

1. Nem megfelelő magatartás

A Red Sea Boats Holidays Kft.-nek és az általa megbízott szolgáltatónak jogában áll a szolgáltatást megtagadni vagy a szolgáltatás igénybevételét korlátozni, amennyiben az Utazó magatartásával a többi Utastárs testi épségét veszélyezteti, botrányosan viselkedik vagy egyéb hasonló okból magatartásával akadályozza a szolgáltatás teljesítését.

**VI. Fizetési feltételek**

1. Jelentkezéskor a részvételi díj 30%-a befizetendő előleg.

2. A teljes részvételi díjat az utazás megkezdése előtt legkésőbb 45 nappal köteles az Utazó befizetni, erről külön értesítést nem küld az iroda a megrendelőnek. Amennyiben a jelentkezés 45 napon belül történik, akkor jelentkezéskor a teljes részvételi díj fizetendő. Ha a befizetési határidőt az Utazó nem teljesíti, a megrendelést (visszaigazolt megrendelést is) a Red Sea Boats Holidays Kft. lemondottnak tekinti és a lemondás szabályai szerint jár el.

3. Az Utazási szerződés alapján fizetendő teljes részvételi díj megfizetésének módja: átutalás vagy készpénzes fizetés.

**VII. Lemondási feltételek**

1. A Red Sea Boats Holidays Kft. jogosult a részvételi díjat a jogszabályban előírt esetekben (a szállítási költségek - ideértve az üzemanyagköltségeket - az utazási szerződésben vállalt részszolgáltatásokkal kapcsolatos adó, illeték és egyéb kötelező terhek- az utazásszervező közreműködőjével kötött szerződésben meghatározott mutató szerinti – forintárfolyamának változása miatt kerülhet sor) az indulást megelőző 20. napig felemelni, de ennek mértékét és indokát köteles az Utazóval írásban közölni. Ha a részvételi díj emelkedése az eredeti részvételi díj 8 %-át meghaladja, az Utazó az erről szóló értesítés kézbesítésétől számított 48 órán belül az utazási szerződéstől elállhat, de ezen fenti költségek csökkenését is érvényesíti az iroda. A teljes csomag árának 8%-át meghaladó áremelkedés esetén az Utazó lemondási díj nélkül felmondhatja a szerződést és 14 napon belül visszakapja a teljes összeget.

2. Az Utazónak jogában áll az utazást bármikor lemondani /felmondani/ a lenti lemondási díj megfizetése mellet. Az elállási nyilatkozat az utazási iroda kézhezvételével válik hatályossá. Az Utazó nyilatkozata nélkül is elállásnak minősül, ha az Utazó nem kezdi meg az utazását. Ez utóbbi esetben az elállás időpontja az utazás megkezdésének időpontja. Ha az Utazó az 1. pontban meghatározott okoktól eltérő indokkal áll el az utazástól, köteles a Red Sea Boats Holidays Kft. kárának ellentételezésére kártalanítást teljesíteni azonnali hatállyal (bánatpénz), amelynek az indokoltságát és a mértékét az Utazó a jelen szerződéssel elfogadja.

Az utazás kezdőnapját megelőző:

* - 91 napig, az utazási díj 10%-a;
* 90 - 61 napig, az utazási díj 40 %-a;
* 60 - 31 napig, az utazási díj 70 %-a;
* 30 naptól az indulásig, a 100 %-os

utazási díj, bánatpénz fizetendő az Utazó részéről az irodának.

Menetrendszerinti légijárattal bonyolított utazások esetén a lemondási díj mértéke eltérő, tekintettel arra, hogy az utazási csomag részét képező repülőjegyek legtöbb esetben csak 100% lemondási díj mellett törölhetők. Ilyen szerződés esetén az Utazó köteles a Red Sea Boats Holidays Kft. tényleges költségeit megtéríteni lemondás esetén.

Menetrendszerinti járattal történő utazás esetén bármilyen repülőjegymódosítás csak a légitársaság szabályzata alapján, annak feltételei és díjai mellett lehetséges.

A vonatkozó utazásoknál a Red Sea Boats Holidays Kft. minden esetben pontos tájékoztatást nyújt a lemondási feltételekről az Utazóknak az utazási szerződés megkötésekor.

3. Az utazási iroda jogosult az őt megillető összegnek a részére az Utazó által fizetett összegből (részvételi díj, stb.) történő levonására. A levont összeg a teljes részvételi díjból számolandó.

4. Az Utazók bánatpénz megfizetése nélkül is elállhatnak a szerződéstől és ekkor a megfizetett teljes összeg visszajár nekik, ha az utazási csomag bármely, a díjtól eltérő lényeges eleme lényegesen megváltozott.

Ha az utazási csomagért felelős vállalkozó az utazás megkezdése előtt törli az utazási csomagot, az Utazók pénzvisszafizetésre, és kormányrendelet szerinti feltételek fennállása esetén kártérítésre lehetnek jogosultak.

5. Az utazásszervező kártérítési kötelezettség nélkül jogosult felmondani az utazási csomagra vonatkozó szerződést és köteles visszafizetni az Utazónak az utazási csomag ellenértékeként befizetett teljes díjat, ha

a) Az  utazási csomagra jelentkezett személyek száma nem éri el a  szerződésben meghatározott minimális létszámot és az utazásszervező a szerződés felmondásáról a szerződésben meghatározott határidőn belül, de legkésőbb az alábbiak szerint értesíti az utazót:

aa) Húsz nappal az utazási csomag megkezdése előtt a hat napnál hosszabb utak esetén,

ab) Hét nappal az utazási csomag megkezdése előtt a kettő és hat nap közötti időtartamú utak esetén, 38664 M A G Y A R K Ö Z L Ö N Y • 2017. évi 230. szám,

ac) Negyvennyolc órával az utazási csomag megkezdése előtt, a két napnál rövidebb utak esetén, vagy

b) Az utazásszervezőt elháríthatatlan és rendkívüli körülmények gátolják a  szerződés teljesítésében, és indokolatlan késedelem nélkül, az  utazási csomag megkezdése előtt értesíti az  Utazót a  szerződés felmondásáról.

**VIII. Módosítási feltételek**

1. Lehetőség van az Utazó által kezdeményezett bármely nemű módosításra az utazás megkezdése előtt 15 munkanappal. A módosítás költségeit az Utazó fizeti beleértve a szerződés teljesítéséhez igénybe vett más vállalkozás(ok) módosítási díjait, kötbéreit is.

2. Amennyiben az Utazó valamilyen kedvezményes utazásra fizetett be, de a későbbiekben bármilyen módosítást kér (név, időpont, stb.), úgy a kedvezményre már nem jogosult.

**IX. A részvételi díj tartalmazza**

A részvételi díj tartalmazza a meghirdetett utazásban szereplő szolgáltatások árát, az utazási iroda szervezési díját.

A szervezett programok időtartama a reptéri találkozás időpontjától a budapesti hazaérkezésig tart. Az árak a lefoglalt éjszakák alapján lettek kiszámítva, nem az üdülőhelyen töltött napok alapján. Az első és utolsó nap gyakran az utazással telik, és nem számítanak nyaralási napnak.

**X. Fakultatív programok, belépődíjak**

Fakultatív kirándulások lehetőségéről a Red Sea Boats Holidays katalógusa és a helyszínen a helyi képviselő ad tájékoztatást. A fakultatív kirándulásokat minden esetben helyszíni utazási iroda szervezi. A fakultatív kirándulásokra történő jelentkezés és díjának megfizetése a helyszínen, devizában történik. Ennek megfelelően a fakultatív kirándulásokra vonatkozóan szerződéses jogviszony az Utazó és a helyszíni utazási iroda között jön létre. A fakultatív kirándulások befizetésének módjáról a helyi képviselő ad részletes felvilágosítást. Előfordulhat, hogy kellő létszám hiányában a programon magyar nyelvű kísérő nem áll rendelkezésre, vagy a kirándulás elmarad. A fakultatív kirándulások kínálata és ára szállodánként eltérhet, függhet a szálloda elhelyezkedésétől.  A Red Sea Boats Holidays Kft. által szervezett utazások során a fakultatív programokat szervező helyszíni utazási iroda nem a Red Sea Boats Holidays Kft. közreműködője, a programok lebonyolítására és részleteire a Red Sea Boats Holidays Kft.-nek nincs ráhatása. A fakultatív programokkal kapcsolatban a Red Sea Boats Holidays Kft. semmilyen reklamációt nem fogad el.

**XI. Hibás teljesítés**

1. A Red Sea Boats Holidays Kft. helytáll az utazási szerződés szerinti szolgáltatások teljesítéséért. Hibás teljesítés esetén az Utazó szavatossági igényét érvényesítheti. Az Utazó szavatossági igényeinek kielégítésére az utazási szolgáltatásokra vonatkozó szerződésekről, különösen az utazási csomagra és az utazási szolgáltatás együttesre vonatkozó szerződésekről szóló 472/2017 (XII.28.) Korm. rendeletben és a hatályos Ptk.-ban foglaltak az irányadók. A Red Sea Boats Holidays Kft. az Utazónak kifizethető kártérítés és sérelemdíj összegét a részvételi díj összegének háromszorosában korlátozza.

2. A Red Sea Boats Holidays Kft. nem felel az utazási szerződés nem, vagy hibás teljesítéséből eredő károkért, ha a nem, vagy hibás teljesítés sem az ő, sem az általa igénybe vett közreműködő magatartására nem vezethető vissza. A Red Sea Boats Holidays Kft. köteles az utazás során az Utazónak okozott kárt megtéríteni, kivéve, ha bizonyítja, hogy az utazási szerződés teljesítése érdekében úgy járt el, mint ahogy az az adott helyzetben általában elvárható.

3. Ha az Utazó, a fentiek szerint szavatossági igényt kíván érvényesíteni, kifogását a helyszínen haladéktalanul írásban kell közölnie a Red Sea Boats Holidays Kft. idegenvezetőjével (utazókísérőjével). A közlés késedelméből eredő kárért az Utazó felelős és a bizonyítási teher az Utazóra hárul.

4. A kifogást teljes terjedelmében jegyzőkönyvbe kell foglalni, a jegyzőkönyv egy példányát aláírva, az Utazónak át kell adni. A jegyzőkönyvet a kárigénnyel együtt az Utazó az utazás befejezésétől számított 8 napon belül ajánlott levélben/E-mailban köteles az utazási irodának eljuttatni. A Red Sea Boats Holidays Kft. kizárólag az egyénileg benyújtott panaszokat vizsgálja ki. A helyszíni jegyzőkönyv az idegenvezető (utazókísérőnk) általi átvétele nem jelenti a benne foglalt kifogások elismerését.

5. A kifogás jegyzőkönyvben történő rögzítésének elmulasztásából, valamint a közlések késedelméből eredő károk az Utazót terhelik, és a Red Sea Boats Holidays Kft. mentesül a kártérítési kötelezettség alól. Az Utazót az utazásszervező hibás teljesítése esetén is együttműködési és kárenyhítési kötelezettség terheli.

6. Az időben benyújtott panaszlevekre a Red Sea Boats Holidays Kft. 30 napon belül válaszol. A fenti módon és időben jelzett kártérítési igények érvényesítésének végső határideje 2 év. A panaszügyintézés helye az iroda székhelye, 1092 Budapest, Erkel utca 9, fsz./1.

7. A kártérítés nem vonatkozik az Utazó poggyászának elvesztéséből, megsérüléséből eredő károkra, melyeket az Utazónak kell haladéktalanul bejelenteni és érvényesíteni.

8. Az Utazási Iroda által szervezett utazással kapcsolatos kérdésben a felek megegyezésre törekednek. Ennek hiányában alávetik magukat a Budakörnyéki Járásbíróság kizárólagos illetékességének.

9. Az Utazó jogosult arra, hogy saját maga orvosolja az utazási szerződés hibás teljesítését a fentiek hiányában, és követelheti az utazási irodától a keletkező szükséges költségei megtérítését, ha az utazási iroda nem tesz megfelelő lépéseket - csak akkor, ha a felvett jegyzőkönyv ellenére az iroda a vállalását határidőben nem teljesíti - és azt az ioda az Utazó által meghatározott ésszerű időn belül nem javítja ki.

10. Amennyiben az utazási csomag megkezdése után kiderül, hogy annak lényeges elemei nem teljesíthetők a szerződésben foglaltak szerint, megfelelő helyettesíthető szolgáltatásokat kell felajánlani az Utazónak többletköltség felszámítása nélkül. Az Utazó bánatpénz megfizetése nélkül felmondhatja a szerződést, amennyiben a szolgáltatások teljesítése nem felel meg a szerződésnek, és ez lényegesen befolyásolja a csomag teljesítését, továbbá az utazásszervező nem orvosolja a problémát, azaz a felvett jegyzőkönyv ellenére az Iroda a vállalását határidőben nem teljesíti.

11. Az Utazók díjengedményre, illetve kártérítésre is jogosultak abban az esetben, ha az utazási szolgáltatásokat nem vagy nem szerződésszerűen teljesíti az iroda akkor, ha azt a felvett jegyzőkönyv ellenére az iroda határidőben nem teljesíti.

12. Az utazási csomag utazásközvetítő általi nyújtása esetén az Utazó jogosult az utazási csomag teljesítésével kapcsolatos észrevételeit, kéréseit és panaszait közvetlenül ahhoz az utazásközvetítőhöz intézni, akitől az utazási csomagot megvásárolta. Az utazásközvetítő köteles az Utazó észrevételeit, kéréseit és panaszait haladéktalanul az utazásszervező felé továbbítani. A határidők és elévülési idők betartása tekintetében az utazásközvetítővel való közlés az utazásszervezővel való közlésnek minősül.

13. A Red Sea Boats Holidays Kft. a személyiségi jogok védelme érdekében az Utazók személyes adatait (nevét, címét, telefonszámát) és tartózkodási helyét - még sürgős esetekben sem - adja meg harmadik személynek, kivéve, ha az Utazó maga azt nem kérte. Közlések, üzenetek továbbítási költségei az Utazót terhelik.

A saját csomagjai és értékei megőrzéséről az utazás során az Utazó köteles gondoskodni. Repülőn, autóbuszon, hajón és szálláshelyen hagyott tárgyakért a Red Sea Boats Holidays Kft. felelősséget nem vállal.

**XII. Biztosítás**

1. A Red Sea Boats Holidays Kft. mint szerződő az Európai Utazási Biztosító Zrt.-vel útlemondásra és útmegszakításra (a továbbiakban: „útlemondási biztosítás”) vonatkozó csoportos biztosítást kötött, melyhez az utas az utazás megrendelésével egyidejűleg csatlakozhat. Az útlemondási biztosításra vonatkozó szerződési feltételek és az ügyféltájékoztató megtekinthetők a https://redseaboats.hu/ internetes oldalon, illetve az értékesítő utazási irodákban.

Az útlemondási biztosítás árát a részvételi díj nem tartalmazza. A stornó biztosítás megkötése nem kötelező, de erősen javasolt.

2. Stornó biztosítás (útlemondási biztosítás) kizárólag az előleg befizetésével egyidejűleg köthető.

3. Stornó biztosítás (útlemondási biztosítás) nem köthető 10.000 Ft alatti összegű részvételi díjra.

4. A Red Sea Boats Holidays Kft. által szervezett utakra a baleset-, betegség-, poggyászbiztosítás (BBP) megkötése erősen javasolt. A BBP díja a részvételi díjon felül fizetendő. Baleset, betegség, illetve egyéb kár esetén az Utazó vállalja az abból eredő költségek helyszíni kifizetését, erre a Red Sea Boats Holidays Kft. vagy képviselője nem kötelezhető.

Az Utazók kárigényüket a biztosító felé kizárólag a káreset helyszínén felvett hivatalos jegyzőkönyv (kórház, rendőrség, szállásadó) benyújtásával érvényesíthetik. Utólagos jegyzőkönyv kiállítására és kárigény érvényesítésére nincs mód. A biztosítás kötése nem kötelező, az az Utazó felelőssége. A megkötés elmulasztásából eredő kár megtérítésére a Red Sea Boats Holidays Kft. semmilyen körülmények között nem kötelezhető.

5. Kárigény esetén az Utazó közvetlenül a biztosítóhoz fordulhat.

6. A Red Sea Boats Holidays Kft. vagyoni biztosítékát az Európai Utazási Biztosító Zrt. nyújtja. (Cím: 1132 Budapest, Váci út 36-38.; telefon: 06 1 45 -3580; E-mail: info@eub.hu).

A hazaszállítás és a kényszerű kinttartózkodás esetére még további biztosítást kötött, mely a 2018. július 1-től hatályos törvényi rendelkezésnek megfelel, s szavatolja az Utazók teljes biztonságát illetve teljes körű kártalanítását egy esetleges fizetésképtelenség esetén.

Kötvényszám: KT-KE-1693-20230928. A vagyoni biztosíték által fedezett kockázatok: a biztosító kezességet vállal a biztosított által kötött utazási szerződésből eredő, a biztosítottat terhelő kötelezettségek nem megfelelő, vagy nem teljesítés esetén az Utazókat ért vagyoni károk megtérítésére, ha a szerződésben meghatározott díjat számára megfizették. A vagyoni biztosíték területi hatálya: a világ összes országa.

**XIII. Együttműködési és tájékoztatási kötelezettség**

1. Az utazási szerződés részét képezi a minden egyes programról küldött vagy közölt részletes leírás, amelyben a fentieken kívül az Utazó tájékoztatást kap az alábbiakról: úticél, útvonal, éjszakák száma; szállítóeszközök és jellemzőik: indulás, érkezés ideje, helye, szálláshely adatai, a célország szabályozása szerinti osztályba sorolása; étkezési rend; utazási csomagban foglalt szolgáltatások; az Utazó utazásszervező által elfogadott különleges igényei; csoportos utazás esetében a várható létszám; minimális utaslétszám, ennek hiányában a felmondás határideje; szolgáltatások nyelve; akadálymentesítettség lehetősége; fizetési feltételek; a csomag teljes ára, adókkal együtt és minden további előreláthatóan várható díj, illeték, és egyéb költség; útlevél-, vízum- és egészségügyi előírások; az Utazó részéről történő felmondás költségeinek vagy baleset, betegség vagy halál esetén a segítségnyújtás, a hazaszállítás költségeinek fedezetéül szolgáló fakultatív vagy kötelező biztosítás; az utazásszervező helyi képviselőjének elérhetősége, sürgősségi telefonszám vagy kapcsolattartó elérhetősége, amelyen keresztül kapcsolatba léphetnek az utazásszervezővel vagy az utazási ügynökkel; kísérő nélküli kiskorú esetén a kapcsolat-tartás módja.

2. Az utazási iroda segítséget nyújt az Utazónak amennyiben nehézségei támadnak amiatt, hogy

- Az utazási szerződés hibás teljesítése olyan harmadik személy magatartására vezethető vissza, aki az utazási szerződésben vállalt szolgáltatások teljesítésével nincs kapcsolatban és az utazási iroda kellő gondossággal sem láthat előre illetve azt nem volt képes elhárítani vagy

• Vis major esetén.

3. Ha az iroda fizetésképtelenné válik, a befizetett pénzösszegeket az iroda, avagy a biztosító visszafizeti. Ha az utazásszervező az utazási csomag megkezdése után válik fizetésképtelenné és az Utazók szállítása a csomag részét képezi, akkor a biztosító avagy az iroda gondoskodik az Utazók hazaszállításáról. Az Utazók a biztosítóval avagy a Budapest Főváros Kormányhivatala Kereskedelmi, Haditechnikai, Exportellenőrzési és Nemesfémhitelesítési Főosztály Idegenforgalmi és Közraktározás-felügyeleti Osztály (székhely: 1124 Budapest, Németvölgyi út 37-39.; E-mail: idegenforgalmi@bfkh.gov.hu; telefonszám: 06 1 458-5800) hatósággal vehetik fel a kapcsolatot, ha a szolgáltatások teljesítését az utazásszervező fizetésképtelensége miatt megtagadják.

4. A szerződő felek kötelezettséget vállalnak arra, hogy igényeiket, vitás kérdéseiket békés úton, megegyezésre törekednek.

5. Egyezség hiányában az Utazók a lakóhelyük szerint területileg illetékes Kereskedelmi Kamaráknál működő Békéltető Testülethez is fordulhatnak ingyenes jogorvoslatért. Budapesti Békéltető Testület elérhetőségei: cím: 1016 Budapest, Krisztina krt. 99. III. em. 310.; levelezési cím: 1253 Budapest, Pf.: 10.; E-mail cím: bekelteto.testulet@bkik.hu; központi telefonszám: +36 1 488 2131, fax: +36 1 488 2186. A Békéltető Testületek elérhetősége: http://www.bekeltetes.hu/index.php?id=testuletek

6. A fogyasztók a területileg illetékes járási hivatalokhoz is fordulhatnak. A járási hivatalok elérhetőségei megtalálhatók a http://jarasinfo.gov.hu/ honlapon.

Nyilatkozom, hogy az útlemondásra és útmegszakításra vonatkozó biztosításhoz csatlakozom, melyet megelőzően a vonatkozó biztosítási termékismertetőt, valamint az

EUB2017-07BST jelű biztosítási feltételeket és az ügyféltájékoztatót megismertem és az abban foglaltakat magamra és az utazási szerződésben feltüntetett Utasokra vonatkozóan kötelezőnek fogadom el.

Külön felhívjuk figyelmét, hogy a biztosító a biztosítási feltételekben és az ügyféltájékoztatóban külön fejezetekben foglalta össze a Polgári Törvénykönyvtől, illetve a korábbi általános szerződési feltételtől lényegesen eltérő rendelkezéseket.

Nyilatkozom, hogy ezen eltérő rendelkezéseket megismertem és azokat magamra és az utazási szerződésben feltüntetett Utasokra vonatkozóan kötelezőnek fogadom el.

………………………………………………………….

 Ügyfél aláírása

A szerződést ismerem és elfogadom.

Kelt.: , 20

-------------------------------------------------------------

 Utaztató

 Red Sea Boats Holidays Kft.